Boris Johnson plănuiește o "revoluție industrială verde". Mașinile convenționale nu se vor mai vinde în Marea Britanie.
Din 2030, în Marea Britanie nu se vor mai vinde mașini care se alimentează la pompă. Hibridele vor mai fi permise până în 2035. Boris Johnson plănuiește o "revoluție industrială verde" în Marea Britanie.
În zece ani, britanicii vor începe să-și ia adio de la mașinile convenționale. Din 2030, niciun vehicul nou, care se alimentează de la pompă, nu va mai putea fi vândut în Marea Britanie.Hibridele mai scapă cinci ani, dar și acestea vor dispărea de pe piață începând cu 2035. Altfel spus, în 15 ani, în Regatul Unit se vor vinde doar mașini sută la sută electrice.Londra are una dintre cele mai ambițioase ținte de acest fel din lume. Rămâne de văzut cum se va împăca cu industriile petrolieră și auto, foarte mari și foarte influente.Totul face parte din strategia lui Boris Johnson. Este un plan de investiții în 10 puncte, care va costa guvernul 12 miliarde de lire. Guvernul britanic vrea să mai bage bani în hidrogen, energie eoliană și energie nucleară.